[{"text_idx": "#000001", "text": "Covid-19: Ka\u0308rdlas saavad ta\u0308na vaktsiinisu\u0308sti sada hiidlast"}, {"text_idx": "#000002", "text": "Vaktsineerimine Hiiumaa haiglas. Foto: Urmas Lauri"}, {"text_idx": "#000004", "text": "Ta\u0308na saab Ka\u0308rdlas vaktsiinisu\u0308sti sada hiidlast. Tegelikult pea tosina jagu rohkemgi, sest u\u0308hes ampullist saab ku\u0308mne doosi asemel tavaliselt 11 annust."}, {"text_idx": "#000005", "text": "Sada hiidlast, kes end digiregistratuuri kaudu olid vaktsineerimiseks kirja panna saanud, oli Ka\u0308rdlas polikliinikumajas mitme arsti vahel jaotatud. Koridori oli mitmele poole seatud toole, et need, kes sutsaka ka\u0308tte on saanud, saaksid 15-20 minuti jooksul istudes kosuda ning kui selle aja jooksul vaktsiinisu\u0308st erilisi tagaja\u0308rgi ei tekitanud, vo\u0303is kodupoole minna."}, {"text_idx": "#000006", "text": "U\u0308ks su\u0308stitegijaist oli polikliiniku o\u0303de Karin Tara. \u201cKumma ka\u0308ega te kirjutate?\u201d uuris o\u0303de esimese hooga. \u201cParemaga? No siis teeme vasakusse o\u0303lga.\u201d Tegusamat ka\u0308tt tuleb Tara so\u0303nul vaktsiinisu\u0308stist sa\u0308a\u0308sta, sest mine tea, kuidas organism su\u0308stile reageerib."}, {"text_idx": "#000007", "text": "Lu\u0308hiloeng vaktsiini toimest ja vo\u0303imalikest tu\u0308sistustest, sellest, millise palavikuga millist tabletti neelata ning kuidas vo\u0303imalike haigusna\u0308htude puhul reageerida, vo\u0303tab suure osa u\u0308he patsiendi kohta kulutatavast ajast."}, {"text_idx": "#000008", "text": "O\u0303de haaras juuspeene no\u0303elaga imepeenikese su\u0308stla, puhastas o\u0303la ning hoiatas, et tegemist on lihasesse tehtava su\u0308stiga. U\u0308hekordsetesse su\u0308staldesse on Ka\u0308rdla tohtrid annused juba varem valmis pannud, nii sa\u0308a\u0308stetakse aega, sest pole vaja iga kord uut kogust su\u0308stlasse doseerida."}, {"text_idx": "#000009", "text": "Kui Tara poleks o\u0308elnud, et su\u0308st on tehtud ning plaastri vo\u0303ib su\u0308stikohast maha vo\u0303tta esmaspa\u0308eval, poleks arugi saanud, et ta ka tegelikult su\u0308sti tegi."}, {"text_idx": "#000010", "text": "Tara so\u0303nul oli ko\u0303ik sujunud ha\u0308sti. Kes oli end kirja pannud, on ka minutipealt kohal olnud, u\u0308htegi loobujat pole."}, {"text_idx": "#000011", "text": "\u201cMe teeme ainult ta\u0308na su\u0308sti,\u201d u\u0308tles polikliiniku registratuuris toimetanud Hiiumaa haigla juhatuse liige Riina Tamm. \u201cMeil on planeeritud sada doosi, aga u\u0308hest ampullist annab va\u0308lja mitte ku\u0308mme vaid ideaalis 11 doosi. Meil on veel nimekiri, keda lisaks kutsuda.\u201d"}, {"text_idx": "#000013", "text": "\u201cMeil on la\u0308inud va\u0308ga ha\u0308sti. Inimesed on positiivsed, ro\u0303o\u0303msameelsed, ta\u0308navad meid, u\u0308tlevad, et ku\u0308ll on ha\u0308sti, et nemad vakstiini said. Ko\u0303ik ootavad ju vaktsiini! Nii, et praegu ei saa kurta millegi u\u0308le,\u201d lausus Tamm."}, {"text_idx": "#000014", "text": "Ta\u0308nase vaktsineerimise eelto\u0308o\u0308d algasid juba na\u0308dala sees. Neljapa\u0308eval ei o\u0303nnetunud paljudel vaktsiinisu\u0308sti saamiseks aega broneerida. \u201cU\u0308DR (u\u0308leriigiline digiregistratuur) plokkis ennast a\u0308ra, polikliinikus oli meil sellega seoses va\u0308ga-va\u0308ga suur to\u0308o\u0308pa\u0308ev. Aga la\u0308ks ha\u0308sti, loodan, et la\u0308heb ja\u0308tkuvalt ko\u0303ik ha\u0308sti,\u201d nentis Tamm."}, {"text_idx": "#000015", "text": "Kell u\u0308ks pa\u0308rastlo\u0303unal oli registratuuriakna taga ja\u0308rgmine patsient. \u201cAnnan teile infoilehe, siin peal on vaktsiini kohta ko\u0303ik kirjas, kollasele ma\u0308rkmepaberile panin kirja, millal ja\u0308rgmisel korral tulema peate,\u201d selgitas registripidala."}, {"text_idx": "#000016", "text": "Ja\u0308rgmine su\u0308stimispa\u0308ev ta\u0308nastele vaktsiinisaajatele on 12 na\u0308dala pa\u0308rast, 6. juunil."}, {"text_idx": "#000017", "text": "Na\u0308dala jooksul lisandus 233 gripi- ja 2719 koroonajuhtu"}, {"text_idx": "#000018", "text": "Tervisekassa kutsub so\u0303numiga COVID-19 viiruse vastu vaktsineerima"}, {"text_idx": "#000019", "text": "U\u0308le 60-aastased ja riskiru\u0308hmad vo\u0303iksid to\u0303hustusdoosi teha esimesel vo\u0303imalusel"}, {"text_idx": "#000020", "text": "Ko\u0303ikjal Eestis saab taas vaktsineerida"}, {"text_idx": "#000021", "text": "Hooldekodud alustavad neljanda vaktsiinisu\u0308sti tegemist"}, {"text_idx": "#000022", "text": "Eksperdid soovitavad riskiru\u0308hmadele teist COVID-19 vaktsiini to\u0303hustusdoosi"}, {"text_idx": "#000023", "text": "idiootsus kraad kasvab. Marli lapiga kaltsud vastu viirus. Nu\u0308u\u0308d, surmaohtlik keemia nimeni \u2013 Vaktsiin!\nUkumatu, kui loll ja harimatu on kari \u2013 oppiksid vajutada klaviatuuri nuppud. Ma ei saa aru mis u\u0308ldse toimub? Ja mis saab 5 aasta pa\u0308rast koolide sulgemist ? Ja\u0308a\u0308b u\u0308ks tv, hirm ja vihastamine? Kellele see on vaja?"}, {"text_idx": "#000030", "text": "Miks nemad hiinlasi su\u0308stivat? Kohalikud ka vaja ju."}, {"text_idx": "#000034", "text": "La\u0308a\u0308neranna palkas uue avalike suhete spetsialisti"}, {"text_idx": "#000035", "text": "Haapsalu vo\u0303tab vastu teise lisaeelarve"}]